లక్నో: అయోధ్యలో రామమందిర నిర్మాణం దిశగా మరో కీలక అడుగు పడనుంది. వచ్చేవారం గురుపూర్ణిమ సందర్భంగా సీతాపూర్లోని నారదానంద్ ఆశ్రమంలో సాధువులంతా సమావేశమై ఇందుకు సంబంధించిన ప్రణాళిక (రోడ్ మ్యాప్)ను రూపొందించనున్నారు. నారదానంద్ అశ్రమ నిర్వాహకులు స్వామి విద్యా చైతన్య మహరాజ్ ఈ విషయాన్ని తెలియజేస్తూ, ఉత్తరప్రదేశ్, పొరుగు రాష్ట్రాలకు చెందిన వివిధ ఆశ్రమ పెద్దలు తమ ఆశ్రమంలో సమావేశమై అయోధ్యలో భవ్య రామమందిర నిర్మాణంపై చర్చిస్తారని చెప్పారు. ఈనెల 9న గురుపూర్ణిమ రోజున ప్రచారం మొదలుపెట్టి, సాధుసంతుల మద్దతుతో పాటు సామాన్యప్రజల మద్దతును కూడా కూడగడతామని తెలిపారు. ఆశ్రమంలో గురుపూర్ణిమ ఉత్సవం పూర్తికాగానే తాను రథయాత్ర చేపడతానని, రాష్ట్రంలోని ఆశ్రమాలతో పాటు పొరుగురాష్ట్రాలైన రాజస్థాన్, బీహార్, మధ్యప్రదేశ్, ఉత్తరాఖండ్లో పర్యటించి రామాలయ నిర్మాణానికి మద్దతు కూడగడతానని చెప్పారు. సుమారు నెలన్నర పాటు యాత్ర సాగించి తిరిగి నారదానంద్ ఆశ్రమానికి చేరుకుంటానని చెప్పారు.  2019కి ముందే రామాలయం పూర్తవుతుందని తాము బలంగా నమ్ముతున్నట్టు స్వామి విద్యా చైతన్య మహరాజ్ చెప్పారు.
lakno: ayodhyalo ramamandira nirmaanam disagaa maro keelaka adugu padanundi. vachevaaram gurupurnima sandarbhamgaa seethaapuurlooni naradanand aashramamlo saadhuvulantaa samavesamai induku sambandhinchina pranaalika (rod map)nu roopondinchanunnaaru. naradanand ashrama nirvaahakulu swami vidya chaitanya maharaj ee vishayaanni teliyajestu, uttarapradesh, porugu rashtralaku chendina vividha aashrama peddalu tama aashramamlo samavesamai ayodhyalo bhavya ramamandira nirmaanampai charchistaarani cheppaaru. eenela 9na gurupurnima rojuna prachaaram modalupetti, saadhusantula maddatuto paatu saamaanyaprajala maddatunu kuudaa kuudagadataamani telipaaru. aashramamlo gurupurnima utsavam puurtikaagaanee taanu rathayaatra chepadatanani, rashtramloni aashramaalatho paatu poruguraashtraalaina rajasthan, beehar, madhyapradesh, uttaraakhandlo paryatinchi ramalaya nirmaanaaniki maddatu kuudagadataanani cheppaaru. sumaru nelannara paatu yaatra saaginchi tirigi naradanand aasramaaniki cherukuntanani cheppaaru.  2019ki munde ramalayam puurtavutumdani taamu balangaa nammutunnattu swami vidya chaitanya maharaj cheppaaru.